ที่ มท ๐๘16.3/ว กระทรวงมหาดไทย

ถนนอัษฎางค์ กทม. 10200

ตุลาคม ๒๕61

เรื่อง ซักซ้อมแนวทางการขอยกเว้นการเรียกมาตรวจเลือกเข้ารับราชการทหารกองประจำการในยามปกติ

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ที่ มท 0816.3/ว 457 ลงวันที่ 25 มกราคม 2561

สิ่งที่ส่งมาด้วย 1. หลักเกณฑ์และแนวทางปฏิบัติการยกเว้นการเรียกมาตรวจเลือก

เข้ารับราชการทหารกองประจำการในยามปกติ จำนวน 1 ชุด

2. ขั้นตอนการขอยกเว้นการเรียกมาตรวจเลือกเข้ารับราชการทหารฯ จำนวน 1 ชุด

ตามที่กระทรวงมหาดไทยได้แจ้งเรื่อง การยกเว้นการเรียกมาตรวจเลือกเข้ารับราชการทหารกองประจำการในยามปกติ และขอความร่วมมือจังหวัดแจ้งองค์กรปกครองส่วนท้องถิ่น ให้แจ้งสถานศึกษาในสังกัดที่จัดการศึกษาระดับมัธยมศึกษาตอนปลาย จัดทำบัญชีรายชื่อนักเรียนซึ่งอยู่ในระหว่างการฝึกวิชาทหารและเป็น  
ผู้ซึ่งอยู่ในกำหนดเรียกมาตรวจเลือกเข้ารับราชการทหารกองประจำการในยามปกติของทุกปี และให้องค์กรปกครองส่วนท้องถิ่นรวบรวมบัญชีรายชื่อของนักเรียนจัดส่งให้จังหวัด และให้จังหวัดจัดส่งกรมส่งเสริมการปกครองท้องถิ่น ภายในวันที่ 1 กันยายน ของทุกปี เพื่อแจ้งสำนักงานปลัดกระทรวงกลาโหมดำเนินการขอยกเว้นฯ ให้ต่อไป นั้น

กระทรวงมหาดไทยพิจารณาแล้วเห็นว่า เพื่อให้การขอยกเว้นการเรียกมาตรวจเลือกเข้ารับราชการทหารกองประจำการในยามปกติ เป็นไปด้วยความเรียบร้อยและถูกต้องตามกฎกระทรวง ฉบับที่ 5 (พ.ศ. 2516) ออกตามความในพระราชบัญญัติส่งเสริมการฝึกวิชาทหาร พ.ศ. 2503 และเพื่อให้โรงเรียนสังกัดองค์กรปกครองส่วนท้องถิ่นถือเป็นแนวปฏิบัติให้เป็นไปในแนวทางเดียวกัน จึงเห็นควรแจ้งซักซ้อมแนวทาง  
การปฏิบัติใหม่ ดังนี้   
 1. ให้สถานศึกษาจัดทำบัญชีรายชื่อบุคคล ซึ่งอยู่ในระหว่างการฝึกวิชาทหารและเป็นผู้ซึ่งอยู่ในกำหนดเรียกมาตรวจเลือกเข้ารับราชการทหารกองประจำการในยามปกติ ในปีถัดไป และจัดส่งไปยังสำนักงานปลัดกระทรวงกลาโหม พร้อมสำเนาหลักฐาน 1 ชุด ภายในเดือนตุลาคมของทุกปี

2. ให้สถานศึกษาจัดทำบัญชีรายชื่อบุคคล ซึ่งอยู่ในระหว่างการฝึกวิชาทหารและเป็น  
ผู้ซึ่งอยู่ในกำหนดเรียกมาตรวจเลือกเข้ารับราชการทหารกองประจำการในยามปกติ ในปีถัดไป ส่งไปยังศูนย์ฝึก/หน่วยฝึก มณฑลทหารบก (ศูนย์ฝึกนักศึกษาวิชาทหารที่นักเรียนไปฝึก) พร้อมสำเนาหลักฐาน 3 ชุด เพื่อที่ศูนย์ฝึก/หน่วยฝึก มณฑลทหารบก จะได้ส่งเรื่องไปยังหน่วยบัญชาการรักษาดินแดนต่อไป ภายในเดือนตุลาคมของทุกปี

จึงเรียนมาเพื่อพิจารณาดำเนินการในส่วนที่เกี่ยวข้องต่อไป

ขอแสดงความนับถือ

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐ ๒๒๔๑ ๙๐00 ต่อ 5312

โทรสาร ๐ ๒๒๔๑ ๙๐22-3 ต่อ 218

ร.อสถ. .....................................

ผชช.บศ. ..................................

ผอ.กศ. ....................................

ผอ.กง.สศ. ...............................

หน.ฝ.คศ. ................................

จนท. .......................................

ผู้ประสานงาน นางสาวสุกัญญา ประสงค์ศรี โทร.09-7265-5326